Document ID: 32003D0467

Kommissionens beslutning
af 23. juni 2003
om fastlæggelse af kvægbesætningers status i visse medlemsstater eller regioner i medlemsstater som officielt fri for tuberkulose, brucellose og enzootisk kvægleukose
(meddelt under nummer K(2003) 1925)
(EØS-relevant tekst)
(2003/467/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 64/432/EØF af 26. juni 1964 om veterinærpolitimæssige problemer ved handel inden for Fællesskabet med kvæg og svin(1), senest ændret ved Kommissionens forordning (EF) nr. 1226/2002(2), særlig bilag A, Kapitel I, punkt 4, bilag A, Kapitel II, punkt 7, og bilag D, Kapitel I, litra E), og
ud fra følgende betragtninger:
(1) Ifølge direktiv 64/432/EØF kan medlemsstater eller dele af eller regioner i medlemsstater med hensyn til kvægbesætninger erklæres officielt fri for tuberkulose, brucellose og enzootisk kvægleukose, såfremt visse betingelser i direktivet er opfyldt.
(2) Ved Kommissionens beslutning 1999/467/EF(3), senest ændret ved beslutning 2001/26/EF(4), blev visse medlemsstater eller regioner i medlemsstater med hensyn til kvægbesætninger erklæret officielt tuberkulosefri.
(3) Ved Kommissionens beslutning 1999/466/EF(5), senest ændret ved beslutning 2003/164/EF(6), blev visse medlemsstater eller regioner i medlemsstater med hensyn til kvægbesætninger erklæret officielt brucellosefri.
(4) Ved Kommissionens beslutning 1999/465/EF(7), senest ændret ved beslutning 2003/177/EF(8), blev visse medlemsstater eller regioner i medlemsstater med hensyn til kvægbesætninger erklæret officielt fri for enzootisk kvægleukose.
(5) Belgien har for det belgiske område og Italien har for provinserne Ascoli Piceno, Bergamo, Lecco og Sondrio forelagt Kommissionen dokumentation, der viser, at alle betingelserne i direktiv 64/432/EØF er opfyldt, så belgisk område og de pågældende områder i Italien med hensyn til kvægbesætninger kan erklæres officielt tuberkulosefri.
(6) Belgien har for det belgiske område og Italien har for regionen Sardinia og provinserne Ascoli Piceno, Bergamo, Como, Lecco, Mantova, Sondrio, Trento og Varese forelagt Kommissionen dokumentation, der viser, at alle betingelserne i direktiv 64/432/EØF er opfyldt, så belgisk område og de pågældende områder i Italien med hensyn til kvægbesætninger kan erklæres officielt brucellosefri.
(7) Italien har forelagt Kommissionen dokumentation, der viser, at alle betingelserne i direktiv 64/432/EØF er opfyldt, for så vidt angår provinserne Ascoli Piceno, Bergamo, Brescia, Como, Lecco, Mantova, Sondrio og Varese, så de pågældende områder med hensyn til kvægbesætninger kan erklæres officielt fri for enzootisk kvægleukose.
(8) Af hensyn til klarheden bør lister over de medlemsstater eller regioner i medlemsstater, som med hensyn til kvægbesætninger er erklæret officielt fri for tuberkulose, brucellose og enzootisk kvægleukose, samles i én retsakt. Beslutning 1999/467/EF, 1999/466/EF og 1999/465/EF bør derfor ophæves.
(9) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
Medlemsstater eller regioner i medlemsstater, der er erklæret officielt tuberkulosefri
1. De medlemsstater, der er anført i kapitel 1 i bilag I, erklæres officielt tuberkulosefri med hensyn til kvægbesætninger.
2. De regioner i medlemsstaterne, der er anført i kapitel 2 i bilag I, erklæres officielt tuberkulosefri med hensyn til kvægbesætninger.
Artikel 2
Medlemsstater eller regioner i medlemsstater, der er erklæret officielt brucellosefri
1. De medlemsstater, der er anført i kapitel 1 i bilag II, erklæres officielt brucellosefri med hensyn til kvægbesætninger.
2. De regioner i medlemsstaterne, der er anført i kapitel 2 i bilag II, erklæres officielt brucellosefri med hensyn til kvægbesætninger.
Artikel 3
Medlemsstater eller regioner i medlemsstater, der er erklæret officielt fri for enzootisk kvægleukose
1. De medlemsstater, der er anført i kapitel 1 i bilag III, erklæres officielt fri for enzootisk kvægleukose med hensyn til kvægbesætninger.
2. De regioner i medlemsstaterne, der er anført i kapitel 2 i bilag III, erklæres officielt fri for enzootisk kvægleukose med hensyn til kvægbesætninger.
Artikel 4
Ophævelser
Beslutning 1999/465/EF, 1999/466/EF og 1999/467/EF ophæves.
Artikel 5
Adressater
Denne beslutning er rettet til medlemsstaterne.
Udfærdiget i Bruxelles, den 23. juni 2003.

Labels: 0
18
6